**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.454/16(prot. Nr.16, 30.§) |

Par nekustamā īpašuma, zemes

vienības Liepājā Zvejnieku alejā 2

daļas, zemes nomas tiesības izsoli

Lai Liepājā uzlabotu tūrisma infrastruktūru un nodrošinātu ar autostāvvietām pludmales un parka apmeklētājus, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību finanšu līdzekļu un mantas izšķērdēšanas novēršanas likuma 6.1 panta trešo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 28., 32. un 40.punktu, Nekustamā īpašuma vērtētāja (sertifikāts Nr.60) Jāņa Rīdūža 2022.gada 15.novembra atskaiti par nomas maksas noteikšanu, Liepājas pilsētas pašvaldības iestādes "Liepājas pilsētas būvvalde" 2022.gada 22.novembra vēstuli Nr.1019/2.3. "Nosacījumi autostāvlaukuma ierīkošanai zemesgabala Zvejnieku alejā 2, Liepājā, kadastra Nr.17000310091 daļā" un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības nekustamā īpašuma, zemes vienības Liepājā Zvejnieku alejā 2 (kadastra apzīmējums 1700 031 0091 8007) daļas, zemes nomas tiesības izsoles noteikumus saskaņā ar pielikumu.

2. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1.punktā minētās zemes vienības daļas zemes nomas tiesības izsoli.

3. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |